stanford-oval/wikipedia huggingface dataset:
הליקופטר 66
היסטוריה > כניסה לשירות ומשימות אפולו

המסוק נמסר לצי האמריקאי ב-4 במרץ 1967 וצורף לטייסת אנטי–הצוללות הרביעית (HSC–4), ומספר הזנב המקורי שלו היה NT 66/2711.
הטייסת, שהוקמה ב-30 ביוני 1952 וכונתה "האבירים השחורים", היה טייסת המסוקים הראשונה שכוונה נגד צוללות שהמריאה מנושאת מטוסים. היא עברה להשתמש ב-SH–3D ב-1968 במקום ה-SH–3A. באותה שנה, הטייסת צורפה לקבוצת האוויר ה-59 ונפרסה על סיפון נושאת המטוסים יורקטאון שהייתה בים יפן, בתגובה ללכידת אוניית הביון פואבלו בידי קוריאה הצפונית. מאוחר יותר הוטל על יורקטאון והטייסת לסייע לנאס"א בחילוץ האסטרונאוטים שהיו צפויים לנחות במי האוקיינוס.
במהלך משימות אפולו 8, 10 ו-11 היה הליקופטר 66 הכלי העיקרי שהניף את האסטרונאוטים מתא הנחיתה, והדבר הוצג בשלל ערוצי טלוויזיה ועיתונים, שהציגו גם את המסוק.
אחרי חילוץ האסטרונאוטים של אפולו 11, שינה הצי האמריקאי את שיטת המספור של המסוקים ועבר לשיטה תלת ספרתית, מה ששינה את מספרו ל-740. עם זאת, כדי להמשיך את המסורת שיצר, הוא המשיך להיצבע במספר 66 עבור משימות החילוץ וכן צוירו עליו סימונים של קפסולות חלל, אחת עבור כל משימת חילוץ שבה השתתף. בעת חילוץ האסטרונאוטים של אפולו 11, נכתב על חלקו התחתון "שלום, קולומביה".
היסטוריה > כניסה לשירות ומשימות אפולו > חילוץ אסטרונאוטים של תוכנית אפולו

| משימה | תאריך טיסה | בסיס | טייס |
| --- | --- | --- | --- |
| אפולו 8 | 27 בדצמבר 1968 | נושאת המטוסים יורקטאון | דונלד ס. ג'ונס |
| אפולו 10 | 26 במאי 1969 | נושאת המטוסים פרינסטון | צ'אק ב. סמיילי |
| אפולו 11 | 24 ביולי 1969 | נושאת המטוסים הורנט | דונלד ס. ג'ונס |
| אפולו 12 | 24 בנובמבר 1969 | נושאת המטוסים הורנט | וורן א. אוט |
| אפולו 13 | 17 באפריל 1970 | נושאת המטוסים איוו ג'ימה | צ'אק ב. סמיילי |
היסטוריה > לאחר אפולו והתרסקותו

בין 1970 ל-1972 עבר המסוק לנושאת המסוקים טיקונדרוגה, וב-1973 עבר לנושאת המטוסים קיטי הוק. באותה שנה, הטיס את השאה של איראן, מוחמד רזא שאה פהלווי בעת ביקורו על נושאת המטוסים בשעה שעברה באוקיינוס ההודי.
בשעה 19:00, ב-4 ביוני 1975 יצא המסוק לטיסת אימון של שלוש שעות. במהלך האימון, בו היו ארבעה אנשי צוות, התרסק המסוק. הצוות חולץ על ידי משמר החופים האמריקאי, אולם הטייס, ליאו רולק, נפטר מאוחר יותר מפצעיו. הסיבה לנפילת המסוק אינה ידועה, וגם כיום הדו"ח של הצי האמריקאי נותר מסווג.
בשנת 2004 בוצע ניסיון פרטי למשות מהמים את המסוק, אך הוא לא יצא לפועל.
מורשת

בספטמבר 1969 פרסמה הזמרת הגרמנית מנואלה שיר בשם "Helicopter U.S. Navy 66", שכולל צליל סיבוב רוטורים של מסוק. השיר זכה לגרסת כיסוי של זמרת בלגית בשם סמנת'ה.
במהלך שנות ה-70 הוציאה חברת דינקי טויס דגם של המסוק שכלל צעצוע של קפסולת חלל.
הערות שוליים

↑  Blair, Don (2004). Splashdown!: NASA and the Navy. Turner Publishing Company. p. 43. ISBN 978-1-56311-985-9.
↑  "Sikorsky UH-3H Sea King (S-61B) – USA – Navy". airliners.net. Leaf Group. ארכיון מ-7 בפברואר 2018. נבדק ב-7 בפברואר 2018. {{cite web}}:  (עזרה)
↑  "HSC-4 Command History". HELSEACOMBATRON FOUR. U.S. Navy. ארכיון מ-7 בפברואר 2018. נבדק ב-7 בפברואר 2018. {{cite web}}:  (עזרה)
↑  Putnam, Milt. "Navy Photographer Tells the Story of Apollo 11 Recovery". Naval Historical Foundation. ארכיון מ-7 בפברואר 2018. נבדק ב-3 בנובמבר 2017. {{cite web}}:  (עזרה)
↑  "Kitty Hawk II (CVA-63)". Naval History and Heritage Command. U.S. Navy. ארכיון מ-7 בפברואר 2018. נבדק ב-7 בפברואר 2018. {{cite web}}:  (עזרה)
↑  VMH: LEO S. ROLEK, JR., LT, USN, usnamemorialhall.org
↑  "Home Muziek Radio & Televisie Musical & Theater Film Fotoalbums Kalender Wedstrijden "Goud" nieuwe album van Laura Lynn!". Front View Magazine (בהולנדית). 7 ביוני 2007. נבדק ב-11 בפברואר 2018. {{cite news}}:  (עזרה)
צוות אפולו 8 יוצא מהליקופטר 66 על סיפון נושאת המטוסים יורקטאון
הליקופטר 66 מחלץ את האסטרונאוטים של אפולו 10
ציור של הליקופטר 66 בידי טום או'הרה
היינריך שיידמן

| --- | --- |

 לידה:  1596? Wöhrden, הרפובליקה הפדרלית של גרמניה 
 פטירה:  26 בספטמבר 1663 (בגיל 67 בערך) המבורג, האימפריה הרומית הקדושה 
 מקום קבורה:  כנסיית סט. קתרין בהמבורג 
 מוקד פעילות:  דוכסות הולשטיין 
 זרם:  המוזיקה הקלאסית בתקופת הבארוק 
 שפה מועדפת:  גרמנית 
 כלי נגינה:  עוגב
 
היינריך שיידמן (בגרמנית: Heinrich Scheidemann;‏ סביבות 1596–1663) היה נגן עוגב ומלחין גרמני. שיידמן היה מלחין העוגב הנודע ביותר בצפון גרמניה מראשית המאה ה-17 עד מחציתה, שסגנון כתיבתו ומאפייניה היו אות מבשר ליצירתם של דיטריך בוקסטהודה ויוהאן סבסטיאן באך.
ביוגרפיה

שיידמן נולד בווהרדן שבהולשטיין. אביו היה נגן עוגב הן בווהרדן והן בהמבורג וסביר להניח, שהיה מורו הראשון של היינריך. שיידמן למד אצל סוולינק באמסטרדם בשנים 1611 עד 1614, ונראה שהיה בין התלמידים שזכו להערכתו המיוחדת, כפי שאפשר להסיק מן הקאנון שסוולינק הקדיש לו לפני שובו לגרמניה. בשנת 1629, ואולי קודם לכן, עבד שיידמן בהמבורג כנגן עוגב בכנסיית קתרינה (קתריננקירשה), משרה שבה התמיד למשך יותר משלושים שנים, עד מותו בהמבורג בראשית 1663, במגפת הדבר שפרצה בעיר.
מוזיקה והשפעה

שיידמן עשה לו שם כנגן עוגב ומלחין, כפי שמלמדת התפוצה הנרחבת של יצירותיו; כמות המוזיקה לעוגב ששרדה מיצירותיו של שיידמן עולה על זו של כל מלחין אחר בן זמנו. שלא כמלחינים גרמנים אחרים בראשית הבארוק, כמו פרטוריוס, שיץ, שיידט ושיין, שכולם כתבו ברוב הסוגות והסגנונות שרווחו אותם ימים, שיידמן כתב כמעט אך ורק מוזיקה לעוגב. שירים בודדים שרדו, כמו גם כמה יצירות לצ'מבלו, אבל אלה מגומדים לנוכח עשרות היצירות לעוגב, רבות מהן מרובות פרקים.
תרומתו הקיימת ועומדת של שיידמן לספרות העוגב, ולמוזיקת הבארוק בכלל, היא המוזיקה שכתב לכוראלים לותרניים, בשלושה סוגים כלליים: כתיבה כוראלית לקנטוס פירמוס, סוג מוקדם של כוראל פרלוד; כוראלים "מונודיים", חיקוי לסגנון המונודיה של אותם ימים - סולו ווקאלי מעל בסו קונטינואו - אבל לעוגב סולו; ופנטסיות כוראליות משוכללות, המצאה חדשה, מבוססת על סגנון המקלדת של סוולינק אבל עושה שימוש במלוא המשאבים של פיתוחי עוגב הבארוק הגרמני. נוסף לעיבודי הכוראלים שלו, כתב גם מגניפיקטים, הכתובים לא רק בחלקים אחדים אלא גם בצורה מחזורית, המייעדת אותם לשימוש ליטורגי לסירוגין עם המקהלה בתפילות הערבית, טכניקה של מבנה מוזיקלי רב-פרקים, שתחזור ותופיע שוב במלוא עוצמתה רק במאה ה-19. בין תלמידיו היו יוהאן אדם ריינקן, ממשיכו בכנסיית סנטה קתרינה בהמבורג ודיטריך בוקסטהודה.
לקריאה נוספת

Article "Heinrich Scheidemann, in The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. ISBN 1-56159-174-2
Manfred Bukofzer, Music in the Baroque Era. New York, W.W. Norton & Co., 1947. ISBN 0-393-09745-5
Pieter Dirksen, Heinrich Scheidemann's Keyboard Music. Its Transmission, Style and Chronology, Ashgate, Aldershot, 2007. ISBN 978-0-7546-5441-4
ערך "היינריך שיידמן" ב"מילון גרוב החדש למוזיקה ומוזיקאים" בעריכת סטנלי סיידי, כרך 20, לונדון, מקמילן 1980.
מנפרד בוקופצר, "מוזיקה בתקופת הבארוק", ניו יורק, נורטון ושות' 1947
פיטר דירקסן, "המוזיקה למקלדת של היינריך שיידמן, הנחלתה, סגנונה וסדר הזמנים שלה", אשגייט ואלדרשוט 2007
הדום הקרח וילסון

| --- | --- |

 מידע כללי
 מיקום:  אזור הברית האנטארקטית 
 קואורדינטות:  77°15′00″S 163°10′00″E﻿ / ﻿77.25°S 163.16666666667°E﻿ / -77.25; 163.16666666667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהדום הקרח וילסון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהדום הקרח וילסון
 
הדום הקרח וילסון (באנגלית: Wilson Piedmont Glacier) הוא הדום קרח גדול, בחוף ארץ ויקטוריה, שבאנטארקטיקה.
ההדום משתרע בין נמל גרניט לבין נקודת מארבל שעל חוף ארץ ויקטוריה.
זרם בול זורם מהדום הקרח וילסון ונשפך אל מפרצון ארנולד.
היסטוריה > גילוי ומיפוי הדום הקרח

הדום הקרח התגלה על ידי המשלחת הלאומית הבריטית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904.
היסטוריה > מקור השם

שמו של הדום הקרח ניתן לו על ידי משלחת החקר האנטארקטית הבריטית (משלחת טרה נובה), אשר חקרה את אנטארקטיקה בין השנים 1910- 1913.
הדום הקרח נקרא על שמו של דוקטור אדוארד אדריאן וילסון (Edward A. Wilson), שהיה מנתח במשלחת דיסקברי והמנהיג המדעי של הצוות במשלחת טרה נובה. וילסון איבד את חייו בדרכו חזרה מן הקוטב הדרומי עם רוברט סקוט.
המורה דרורה לא מפלצת

|  מידע כללי |
| --- | --- |
 מאת:  ינץ לוי 
 איורים:  יניב שמעוני
 שפת המקור:  עברית 
 סוגה:  נעורים
 הוצאה
 הוצאה:  כנרת זמורה-ביתן דביר 
 תאריך הוצאה:  2014
 
המורה דרורה לא מפלצת הוא רומן רב-מכר לבני הנעורים מאת הסופר והתסריטאי ינץ לוי. הספר, שהתפרסם בשנת 2014 בהוצאת זמורה ביתן, מבוסס על חוויות מילדותו של המחבר.
עלילת הספר

עלילת הספר מתרחשת בשנות ה-80 של המאה ה-20 ומספרת על מיכאל, תלמיד בית ספר מצטיין, שתקן וצייתן, אבל מאוד לחוץ. מיכאל מוצא את עצמו בוכה פעם אחר פעם בבית ספר מרוב לחץ ומצוקה רגשית. במהלך החופש הגדול הוא מבטיח לעצמו שבשנה הבאה הוא לא יבכה, אלא שבתחילת השנה הוא מגלה שהמורה שלו היא דרורה, "המורה הכי מפחידה מאז ימי הדינוזאורים". דמותה הקומית-טראגית של המורה דרורה קשוחה, נבחנית ונוהגת להטיל מורא על תלמידיה. יש לה קול צרוד וצורמני. היא חסרת סבלנות ורגישות ונוהגת להשפיל את התלמידים. אמנם תחילת השנה נראית מאיימת, אך מיכאל אינו יודע מה צופן בחובו העתיד. בסיפור התבגרות רגיש, מותח ומשעשע, מיכאל עובר תהפוכות מפתיעות, ועלילת הספר נוגעת בהיבטים מרכזיים בחייהם של ילדים ובני נוער - התאהבות, מקובלים ולא מקובלים, לימודים בבית ספר, חברות, יחסי ילדים והורים ועוד. העלילה הריאליסטית בעיקרה נוגעת גם בחוויות יוצאות דופן הכוללות אוצר, בית נטוש ומסתורי, חבורה שיוצאת למבצע חשאי ועוד.
אף על פי שהרומן הוא תקופתי הוא אינו כתוב בנימה נוסטלגית. להפך, הקול המספר ברומן - הלוא הוא קולו של מיכאל המבוגר - חוזר ומביט באירוניה ואף בביקורת גלויה על מנהגים ומאפיינים של חיי ילדים ובני נוער בשנות ה-80 בישראל.
קבלה

הספר זכה לביקורות משבחות. הספר היה מועמד בקטגוריית ספר השנה של טקס נבחרי הילדים של ערוץ הילדים לשנת 2016.
לקריאה נוספת

ריאיון על הספר עם ינץ לוי, חמוטל לוין, טיים אאוט תל אביב.
ריאיון עם ינץ לוי על הספר בתוכנית "העולם הבוקר"(הקישור אינו פעיל).
פרק ראשון מתוך "המורה דרורה לא מפלצת".
הערות שוליים

↑   עלית קרפ, הגיע הזמן להתגעגע ליחסים החברתיים של שנות ה-80, באתר הארץ, 15 במאי 2014
↑  יותם שווימר, חוזרים לכיתה: ינץ לוי ויניב שמעוני, באתר ynet, 30 במרץ 2014
↑  נוסטלגיה ללא ציפוי דביק ומתוק : הפנקס – כתב עת מקוון לתרבות וספרות לילדים, באתר ha-pinkas.co.il
הדום הקרח רייט

| --- | --- |
אין תמונה חופשית
 מידע כללי
 על שם:  וילבר רייט 
 מיקום:  אזור הברית האנטארקטית 
 קואורדינטות:  63°58′00″S 60°20′00″W﻿ / ﻿63.9667°S 60.3333°W﻿ / -63.9667; -60.3333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההדום הקרח רייט(למפת חצי האי האנטארקטי רגילה) בסיס חנרל ברנרדו אוהיגינס ריקלמההדום הקרח רייט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהדום הקרח רייט(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהדום הקרח רייט
 
הדום הקרח רייט (באנגלית: Wright Ice Piedmont) הוא הדום קרח מערבית למפרץ לנקסטר, בחוף המערבי של ארץ גרהאם שבאנטארקטיקה.
היסטוריה > גילוי הדום הקרח

הדום הקרח צולם מן האוויר על ידי האנטיג אירוסרוויירס בע"מ (Hunting Aerosurveys Ltd) בין השנים 1957–1955.
הדום הקרח מופה בהתבסס על תצלומי אוויר אלה על ידי סקר שטחי חסות איי פוקלנד.
היסטוריה > מקור השם

שמו של הדום הקרח ניתן לו על ידי הוועדה המייעצת לשמות אנטארקטיים של בריטניה בשנת 1960.
הדום הקרח נקרא על שמם של וילבור רייט ושל אחיו אורוויל רייט, מהנדסי אווירונאוטיקה אמריקאים שהיו הראשונים שהצליחו לבנות ולהטיס מטוס שמיש, בעל מנוע, יכולת בקרה ויכולת להטיס בן־אדם בתוכו.
הבייביסיטריות יוצאות להרפתקאות (סרט טלוויזיה, 2016)

| --- | --- |

כרזת הסרט
 מבוסס על:  לילה מגניב מאת דייוויד סימקינס
 בימוי:  ג'ון שולץ 
 הופק בידי:  שון ויליאמסון מישל מנינג
 תסריט:  טיפני פאולסן 
 עריכה:  ליסה בינקלי
 שחקנים ראשיים:  סברינה קרפנטר סופיה קרסון ניקי האן מלורי ג'יימס מאהוני מקס ג'קווסט ג'ט ג'ורגנסמאייר מדיסון הורצ'ר קווין קווין
 מוזיקה:  ריצ'רד גיבס
 צילום:  צ'ארלס מינסקי
 מדינה:  ארצות הברית 
 חברת הפקה:  Bad Angels Productions
 חברה מפיצה:  Disney–ABC Domestic Television
 שיטת הפצה:  וידאו על פי דרישה, direct-to-video 
 הקרנת בכורה:  ארצות הברית24 ביוני 2016 ישראל7 ביולי 2016
 משך הקרנה:  93 דק' 
 שפת הסרט:  אנגלית 
 סוגה:  קומדיה נעורים
 אתר רשמי
 דף הסרט ב־IMDb
 
הבייביסיטריות יוצאות להרפתקאות (באנגלית: Adventures in Babysitting) הוא סרט מקורי של ערוץ דיסני, ומככבים בו סברינה קרפנטר, סופיה קרסון, ניקי האן, מלורי ג'יימס מאהוני, מקס ג'קווסט, ג'ט ג'ורגנסמאייר, מדיסון הורצ'ר, קווין קווין ומקס לויד-ג'ונס. זהו הסרט ה-100 של ערוץ דיסני, והוא מהווה רימייק לסרט סרט באותו השם משנת 1987. הסרט שודר לראשונה בארצות הברית ב-24 ביוני 2016, ובישראל ב-7 ביולי 2016.
עלילת הסרט

ג'ני ולולה הן הפכים גמורים - הן משגעות זו את זו. לולה מנסה להרוויח כסף מבייביסיטר, ולאחר שהיא וג'ני מחליפות בטעות את הטלפונים שלהן לולה עונה לטלפון במקום ג'ני וממליצה על עצמה כבייביסיטר. ג'ני נמצאת כבייביסיטר אצל משפחת קופר בזמן שלולה מסתבכת אצל משפחת אנדרסון, כשאחד הילדים שהיא משגיחה עליהם בורח לעיר הגדולה. ג'ני ולולה חייבות לשתף פעולה כדי למצוא אותו. הן יוצאות לעיר להרפתקה מטורפת של פעם בחיים.
צוות השחקנים

סברינה קרפנטר - ג'ני פרקר
סופיה קרסון - לולה פרז
ניקי האן - אמילי קופר
מלורי ג'יימס מאהוני - קייטי קופר
מקס ג'קווסט - טריי אנדרסון
ג'ט ג'ורגנסמאייר - בובי אנדרסון
מדיסון הורצ'ר - אייג'יי אנדרסון
קווין קווין - זאק צ'ייס
גיליאן ויגמן - הלן אנדרסון
הוגו אלטו - האל אנדרסון
גבריאל מילר - דונה קופר
קווין אוגריידי - ברי קופר
מייקל נורת'י - טייני
קן לאווסון - סקלפר
מקס לויד-ג'ונס - השוטר ג'יימס
הפקת הסרט > צילומים

הצילומים החלו ב-2 במרץ 2015 בוונקובר, קולומביה הבריטית, קנדה והסתיימו ב-18 באפריל 2015.
הפקת הסרט > ליהוק

רייבן סימון קיבלה בקשה לככב בסרט אך דחתה אותה בעקבות עיסוקים אחרים, כך קרה גם עם מיילי סיירוס. סברינה קרפנטר וסופיה קרסון לוהקו ב-9 בינואר 2015.
שידור הסרט בעולם

| מדינה | ערוץ | תאריך | שם הסרט |
| --- | --- | --- | --- |
| ארצות הברית ארצות הברית | ערוץ דיסני | 24 ביוני 2016 | Adventures in Babysitting |
| קנדה קנדה | ערוץ דיסני קנדה | 24 ביוני 2016 | Adventures in Babysitting |
| ישראל ישראל | ערוץ דיסני ישראל | 7 ביולי 2016 | הבייביסיטריות יוצאות להרפתקאות |
| אורוגוואי אורוגוואי אל סלוודור אל סלוודור אקוודור אקוודור ארגנטינה ארגנטינה בוליביה בוליביה גואטמלה גואטמלה הונדורס הונדורס הרפובליקה הדומיניקנית הרפובליקה הדומיניקנית ונצואלה ונצואלה מקסיקו מקסיקו ניקרגואה ניקרגואה פנמה פנמה פרגוואי פרגוואי פרו פרו צ'ילה צ'ילה קולומביה קולומביה קוסטה ריקה קוסטה ריקה | ערוץ דיסני אמריקה הלטינית | 10 ביולי 2016 | Una Aventura de Niñeras |
| ברזיל ברזיל | ערוץ דיסני ברזיל | 10 ביולי 2016 | Uma Aventura de Babás |
| הממלכה המאוחדת הממלכה המאוחדת אירלנד אירלנד | ערוץ דיסני הממלכה המאוחדת ואירלנד | 15 ביולי 2016 | Adventures in Babysitting |
| גרמניה גרמניה | דיסני סינמג'יק גרמניה | 24 ביולי 2016 | Die Nacht der verrückten Abenteuer |
| אוסטרליה אוסטרליה ניו זילנד ניו זילנד | ערוץ דיסני אוסטרליה וניו זילנד | 26 באוגוסט 2016 | Adventures in Babysitting |
| ספרד ספרד | ערוץ דיסני ספרד | 9 בספטמבר 2016 | Canguros en Apuros |
| הונגריה הונגריה | ערוץ דיסני הונגריה | 10 בספטמבר 2016 | Két bébiszitter kalandjai |
| פורטוגל פורטוגל | ערוץ דיסני פורטוגל | 10 בספטמבר 2016 | Babysitters em Apuros |
| צרפת צרפת | ערוץ דיסני צרפת | 16 בספטמבר 2016 | Babysitting Night |
| איטליה איטליה | ערוץ דיסני איטליה | 17 בספטמבר 2016 | Babysitter Adventures |
| רומניה רומניה | ערוץ דיסני רומניה | 17 בספטמבר 2016 | Noile aventuri ale dădacelor |
הערות שוליים

↑  הבייביסיטריות יוצאות להרפתקאות - טריילר בערוץ היוטיוב של ערוץ דיסני ישראל
↑  SHOOT: FURTHER ADVENTURES IN BABYSITTING With Sabrina Carpenter & Sofia Carson at Century House Downtown באתר SHOOTS
↑  ‘Adventures In Babysitting’ Remake Coming To Disney Channel באתר slashfilm
↑  סברינה קרפנטר וסופיה קרסון יככבו ב'הבייביסיטריות יוצאות להרפתקאות'
הדום הקרח סטאלינגר

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 אורך:  10 מיל 
 רוחב:  10 מיל 
 קואורדינטות:  70°22′00″S 162°30′00″E﻿ / ﻿70.3667°S 162.5°E﻿ / -70.3667; 162.5
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהדום הקרח סטאלינגר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהדום הקרח סטאלינגר
 
הדום הקרח סטאלינגר או הדום הקרח שטאלינגר או הדום הקרח סטולנג'ר (באנגלית: Stuhlinger Ice Piedmont) הוא הדום קרח (קרחון הדום) חופי, באזור חוף פנל, בארץ ויקטוריה שבאנטארקטיקה.
הדום הקרח ממוקם על קו החוף, בסמוך מצפון להרי באוורס, בין שפכם של קרחון גאנוץ וקרחון בארבר.
אורכו ורוחבו של הדום הקרח 18 קילומטרים.
שיא גובהו של הדום הקרח - 192 מטרים מעל פני הים.
היסטוריה > גילוי ומיפוי הדום הקרח

הדום הקרח מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1962.
היסטוריה > מקור השם

שמו של הדום הקרח ניתן לו בשנת 1968, על ידי הוועדה המייעצת לשמות אנטארקטיים (US-ACAN).
הדום הקרח נקרא על שמו של ארנסט סטאלינגר (Ernst Stuhlinger), עובד נאס"א, שהיה חבר בוועדה המייעצת, לעניין תוכניות חקר אנטארקטיקה של הקרן הלאומית למדע של ארצות הברית.
הסטואה של אטאלוס

| --- | --- |

 מידע כללי
 סוג:  סטואה 
 על שם:  אטאלוס השני פילדלפוס 
 כתובת:  האקרופוליס באתונה 
 מיקום:  עיריית אתונה 
 מדינה:  יוון 
 הקמה ובנייה
 סגנון אדריכלי:  אדריכלות הלנית 
 קואורדינטות:  37°58′30″N 23°43′27″E﻿ / ﻿37.97513°N 23.724214°E﻿ / 37.97513; 23.724214
  (למפת אתונה מוגדלת) הסטואה של אטאלוס(למפת אתונה רגילה) הסטואה של אטאלוס
 
הסטואה של אטאלוס נחשבת לסטואה המרשימה ביותר מבין חמש הסטואיי שבאגורה האתונאית. הסטואה נבנתה על ידי המלך אטאלוס השני מפרגמון אשר מלך בין השנים 159 לפנה"ס ל-138 לפנה"ס. המבנה נהרס במאה השלישית אך שוקם במלואו במאה ה-20 כ"מוזיאון האגורה של אתונה".
כמאפיינת את התקופה ההלניסטית ביוון, הסטואה של אטאלוס גדולה יותר ומקושטת יותר מהסטואיי האחרות שנבנו באתונה בתקופה הקלאסית. ממדי הסטואה הם 20 על 115 מטרים והיא כוללת שתי קומות ושתי אכסדרות בכל קומה. עמודי הסטואה בנויים לפי סדרים קלאסיים שונים: בקומה התחתונה העמודים החזיתיים הם דורים והעמודים הפנימיים הם איונים, ובקומה העליונה העמודים החזיתיים הם איונים ולעמודים הפנימיים כותרות בסגנון פרגמוני. לאורך כל קומה בסטואה נמצאים 21 חדרים למטרות שונות ועם חלונות אוורור לצדה האחורי.
הסטואה נבנתה עבור האתונאים כמתנה מפרגמון. מחווה זו חקוקה בארכיטרב של המבנה. המבנה היה בשימוש עד שנת 267 לספירה עת נהרס במתקפה של ההרולים (שבט גרמאני עתיק). הריסות הסטואה הפכו לחלק מחומה שנבנתה בעיר, מה שהקל על זיהויה ושיקומה בעידן המודרני. בין השנים 1952–1956 שוקמה הסטואה על ידי המכון האמריקאי ללימודים קלאסיים במימון ג'ון רוקפלר ובסיוע ממשלת יוון שהפכה אותה למוזיאון. למבנה זה חשיבות עצומה בלימודים של תולדות האדריכלות הקלאסית משום שהוא שוחזר במלואו עד לפרטי פרטים כפי שהיה בעת העתיקה.
הדום הקרח פורסטר

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  69°22′00″S 67°00′00″W﻿ / ﻿69.3667°S 67°W﻿ / -69.3667; -67
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההדום הקרח פורסטר(למפת חצי האי האנטארקטי רגילה) בסיס חנרל ברנרדו אוהיגינס ריקלמההדום הקרח פורסטר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהדום הקרח פורסטר(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהדום הקרח פורסטר
 
הדום הקרח פורסטר (באנגלית: Forster Ice Piedmont) הוא הדום קרח, בארץ גרהאם, בחוף המערבי של חצי האי האנטארקטי, שבאנטארקטיקה.
הקרחון גובל במדף הקרח וורדי (מצד החוף).
אל ההדום נשפכים הקרחונים איירי, סלר, פלמינג ופרוספקט.
אורכו של הדום הקרח 40 קילומטרים (מצפון לדרום); רוחבו של הדום הקרח 20 קילומטרים.
היסטוריה > גילוי ומיפוי הדום הקרח

הדום הקרח נסקר לראשונה מהקרקע על ידי המשלחת הבריטית אל ארץ גרהאם אשר חקרה את האזור בעונת המחקר (הקיץ האוסטרלי) 1936–1937.
ההדום נסקר שוב, בפירוט רב יותר בשנת 1958 על ידי פיטר ד. פורסטר (Peter D. Forster) ו-פ. גיבס (P. Gibbs) מסקר שטחי חסות איי פוקלנד.
היסטוריה > מקור השם

שמו של הדום הקרח ניתן לו על ידי הוועדה המייעצת לשמות אנטארקטיים של בריטניה.
ההדום נקרא על שמו של פיטר דרק פורסטר מסקר שטחי חסות איי פוקלנד. פורסטר היה חוקר שעבד בתחנת האי סטונינגטון בשנת 1958, ובתחנת האי הורסשו בשנת 1960.
לקריאה נוספת

• C. S. M. Doake, , British Antarctic Survey, Cambridge, UK, doi:10.1006/rwos.2001.0005
הדום הקרח וורן

| --- | --- |
אין תמונה חופשית
 מידע כללי
 על שם:  Douglas Ernest Warren 
 מיקום:  אזור הברית האנטארקטית 
 קואורדינטות:  70°00′S 68°15′W﻿ / ﻿70°S 68.25°W﻿ / -70; -68.25
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההדום הקרח וורן(למפת חצי האי האנטארקטי רגילה) בסיס חנרל ברנרדו אוהיגינס ריקלמההדום הקרח וורן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהדום הקרח וורן(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהדום הקרח וורן
 
הדום הקרח וורן (באנגלית: Warren Ice Piedmont) הוא הדום קרח, בחוף ריימיל בארץ פאלמר בחצי האי האנטארקטי, שבאנטארקטיקה.
ההדום ממוקם ממערב להרי טראברס, וגובל בצפונו בנונאטאק טרמינוס, ובדרומו בקרחון ריילי.
בעבר ההדום נחשב חלק מקרחון ריילי.
ההדום משתרע בכיוון צפון-מערב - דרום-מזרח.
היסטוריה > גילוי ומיפוי ההדום

ההדום צולם מן האוויר על ידי צי ארצות הברית בשנת 1966, ונסקר על ידי הסקר האנטארקטי הבריטי בין השנים 1970–1973.
היסטוריה > מקור השם

שמו של ההדום ניתן לו בשנת 1978 על ידי הוועדה המייעצת לשמות אנטארקטיים של בריטניה.
ההדום נקרא על שמו של דאגלס א. וורן (Douglas E. Warren), שהיה מנהל מחלקת הסקרים שמעבר לים (Overseas Surveys) בין השנים 1968–1980, והיה אחראי על המיפוי של אנטארקטיקה מטעם בריטניה.
לקריאה נוספת

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, , USGS
הליקטיתיים

| הליקטיתיים |
| --- | --- |
 זכר במין Halictus tetrazonianellus
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: דבוראים
תת־סדרה:: Apocrita
משפחה:: הליקטיתיים
שם מדעי
 Halictidae ‏תומסון, 1869

ההליקטיתיים (שם מדעי: Halictidae) היא משפחה גדולה מאוד וכמעט קוסמופוליטית של דבורים קצרות-לשון.
אקולוגיה

מרבית ההליקטיתיים מקננים בקרקע, אם כי מספר טקסונים מקננים בעץ.
מינים רבים בתת-המשפחה Halictinae מראים דרגות שונות של אורח חיים חברתי, לעיתים עם הפרדה לקסטות של מלכה ופועלות. במינים מסוימים קיימת שונות תוך-מינית בדרגת החברתיות בין קינים שונים, המושפעת ככל הנראה מתנאי הסביבה.
מספר סוגים ומינים של הליקטיתיים הם חומסנים (קלפטופרזיטים), המטפילים מינים אחרים של דבורים (לרוב מאותה המשפחה). חומסנות התפתחה באופן עצמאי לפחות תשע פעמים בתוך המשפחה. בין החומסנים, ידוע במיוחד הסוג Sphecodes, שמראהו מזכיר מעט צרעות (גוף קרח ובטן לרוב בצבע אדום). נקבת ה-Sphecodes מתגנבת לתא שהפונדקאית סיימה לצייד אותו בלחם דבורים והטילה בו כבר את הביצה. הנקבה הטפילה משמידה את הביצה ומטילה ביצה משלה במקומה.
ההליקטיתיים היא אחת מארבע משפחות דבורים הכוללת מינים הפעילים אך ורק בשעות דמדומים (למשל בתת-סוג Sphecodogastra של Lasioglossum) או אפילו בשעות הלילה (למשל בסוג Megalopta). מינים אלו מאופיינים בעיניות מוגדלות, המסייעות בראייה בחושך.
סיסטמטיקה ואבולוציה

המאובנים העתיקים ביותר של הליקטיתיים מתוארכים לאאוקן המוקדם, וכוללים מספר מינים כגון Neocorynura electra ו-Augochlora leptoloba, הידועים ממצבורי ענבר. על פי המיון העדכני, המשפחה מחולקת לארבע תת-משפחות, סוגים רבים ויותר מ-2,000 מינים מוכרים. תת-משפחת Rophitinae היא ככל הנראה קבוצת אחות לשלוש התת-משפחות האחרות (Nomiinae,‏ Nomioidinae ו-Halictinae), בהסתמך על תכונות מורפולוגיות ונתונים מולקולריים.
חלוקה סיסטמטית > תת-משפחת Rophitinae

תת-המשפחה הקדומה ביותר, מהווה קבוצת אחות לשלוש תת-המשפחות האחרות. מינים רבים בתת-משפחה זו הם אוליגולקטיים (אוספים אבקה ממשפחת צמחים אחת בלבד). בישראל מופיעים הסוגים
Systropha דבורים בינוניות, מגושמות, אוליגולקטיות על מינים שונים של חבלבל. בישראל שני מינים, האחד (S. planidens) נפוץ באזור הים-תיכוני והשני (S. hirsuta) מעט קטן יותר, נדיר מאוד ומוגבל לאזור המדברי.
Dufourea - דבורים זעירות עד בינוניות, בדרך כלל אוליגולקטיות
Rophites - סוג קרוב מאוד ל-Dufourea
Systropha planidens, זכר על חבלבל רפואי, הכרמל
חלוקה סיסטמטית > תת-משפחת Nomiinae

בישראל מופיע הסוג Pseudapis.
חלוקה סיסטמטית > תת-משפחת Nomioidinae

תת-משפחה קטנה של דבורים זעירות המונה שלושה סוגים. לרוב המינים צבעי שחור וצהוב עם פספוס על גב הבטן. בישראל מופיעים Ceylalictus ו-Nomioides. תפוצתם בכל הארץ, אך עיקר השפע והמגוון הוא באזור המדברי.
Ceylalictus variegatus, נקבה אוספת אבקה מפרע מסולסל, רחובות
Nomioides, זכר על חצב מצוי, הכרמל